RESOLUCIÓN do 20 de outubro de 2023, da Dirección Xeral de Inclusión Social, pola que se publica a Resolución do 17 de outubro de 2023 que finaliza os procedementos da Orde do 27 de xuño de 2023 pola que se establecen as bases que rexerán a concesión de subvencións a entidades privadas de iniciativa social para a promoción de actuacións de servizos sociais comunitarios e inclusión social para os anos 2023 a 2025, cofinanciada parcialmente pola Unión Europea no marco do programa FSE+ Galicia 2021-2027, e se procede á súa convocatoria (código de procedemento BS631A).
Consellería de Política Social e Xuventude — III. Outras disposicións — 09/11/2023

No
Diario Oficial de Galicia
número 130, do 10 de xullo de 2023, publícase a Orde do 27 de xuño de 2023 pola que se establecen as bases que rexerán a concesión de subvencións a entidades privadas de iniciativa social para a promoción de actuacións de servizos sociais comunitarios e inclusión social para os anos 2023 a 2025, cofinanciada parcialmente pola Unión Europea no marco do programa FSE+ Galicia 2021-2027, e se procede á súa convocatoria (código de procedemento BS31A).
De conformidade co disposto no seu artigo 15, a resolución dos expedientes de axudas correspóndelle ao director xeral de Inclusión Social, que resolverá por delegación da persoa titular da Consellería de Política Social e Xuventude. As resolucións ditadas notificaránselles ás entidades interesadas no prazo máximo de cinco meses contados a partir do día seguinte ao da publicación da orde. As resolucións estarán motivadas e indicarán a puntuación obtida no proceso de valoración, aquelas actuacións recollidas no artigo 4.1.b), que se tramitan polo procedemento de concorrencia competitiva.
Dado que a subvención está cofinanciada polo programa operativo FSE+ Galicia 2021-2027, na resolución de concesión informarase a entidade beneficiaria do cofinanciamento comunitario, con expresión do obxectivo político, prioridade, obxectivo específico, medida e porcentaxe de cofinanciamento. Así mesmo, figurarán a identificación da entidade beneficiaria, a contía da subvención e as obrigas que lle correspondan, os requisitos específicos relativos aos produtos ou servizos que deben entregarse ou prestarse, o plan de financiamento, o prazo de execución e, se procede, o método que se aplicará para determinar os custos da operación e as condicións de pagamento da axuda, así como os demais requisitos previstos na normativa comunitaria para a selección de operación que debe conter o documento polo que se establecen as condicións da axuda (DECA).
Así mesmo, a entidade beneficiaria tamén será informada de que a aceptación da subvención podería implicar a súa aparición na lista de operacións que se publique nos termos establecidos no artigo 49.3 do Regulamento (UE) nº 2021/1060 do Parlamento Europeo e do Consello, do 24 de xuño de 2021.
No seu artigo 18 establece, respecto ás actuacións que se tramitan polo procedemento de concorrencia competitiva, que os actos administrativos e a correspondente resolución ditada no procedemento para a concesión de subvencións se publicarán no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas. Esta publicación producirá os efectos de notificación.
Polo exposto,
Ordenar a publicación, no
Diario Oficial de Galicia,
do contido íntegro da Resolución do 17 de outubro de 2023, ditada no procedemento BS631A, de concesión de axudas ás entidades privadas de iniciativa social para a promoción de actuacións de servizos sociais comunitarios e inclusión social, que se xunta no anexo.
Santiago de Compostela, 20 de outubro de 2023
Antecedentes:
1. A Subdirección Xeral de Prestacións e Programas de Inclusión, unha vez consultada a base de datos do Rexistro Único de Entidades Prestadoras de Servizos Sociais dependente da Subdirección Xeral de Autorización e Inspección de Servizos Sociais, da Consellería de Política Social e Xuventude, comprobou que, de conformidade co previsto no artigo 11 da orde reguladora da convocatoria, as entidades solicitantes cumprían os requisitos establecidos para seren admitidas.
2. A Comisión de Valoración de Subvencións emitiu, con data do 16 de outubro de 2023, informe de valoración conxunto das solicitudes presentadas, do artigo 4.1.b).
Respecto da concesión de subvencións para a realización de actuacións previstas no artigo 4.1.a), e de acordo co disposto no artigo 12.1 da orde, realízanse mediante concorrencia non competitiva e distribúese a contía orzada entre as solicitudes admitidas e contías previstas no artigo 12 da orde.
Para as actuacións do artigo 4.1.b).1, 2 e 3, conforme o artigo 12.2 a determinación das concesións realízase mediante o procedemento de concorrencia competitiva. No caso das actuacións 4.1.b).2 e 3, na distribución orzamentaria tivéronse tamén en conta as catro operación previstas na autorización previa-DECA, outorgada pola Dirección Xeral de Política de Cohesión e Fondos Europeos do 9 de maio de 2023. Tendo en conta o anterior, o órgano instrutor propuxo a denegación e a concesión das solicitudes de actuacións de todas as tipoloxías seguindo o procedemento establecido e a ponderación dos criterios obxectivos de concesión establecidos nos artigos 12.5 e 14.2 da orde, de ser o caso. Deste xeito, no ano 2023, na tipoloxía b1, todas as actuacións dirixidas á atención ás necesidades básicas e á prevención e primeira atención obteñen subvencións; na tipoloxía b2 non obteñen subvención as actuacións admitidas con menos de 28,5 puntos; na tipoloxía b3 non obteñen subvención as actuacións admitidas con menos de 43,5 puntos.
No ano 2024, na tipoloxía b1 todas as actuacións dirixidas á atención ás necesidades básicas e á prevención e primeira atención obteñen subvencións. Na tipoloxía b2 non obteñen subvención as actuacións admitidas con menos de 41,5 puntos, salvo as actuacións 12935 e 12034, empatadas en puntos coas actuacións doutra entidade; neste caso, empregouse o criterio da cantidade solicitada para desempatar. Na tipoloxía b3 non obteñen subvención as actuacións admitidas con menos de 47 puntos, salvo a actuación nº 14374, empatada neses puntos coa actuación nº 14350, da mesma entidade; neste caso, concedeuse tendo en conta o orde de prioridade na solicitude.
No ano 2025, na tipoloxía b1 todas as actuacións dirixidas á atención ás necesidades básicas e á prevención e primeira atención obteñen subvencións; na tipoloxía b2 non obteñen subvención as actuacións admitidas con menos de 43,5 puntos, e na tipoloxía b3 non obteñen subvención as actuacións admitidas con menos de 47,5 puntos.
3. Tendo en conta o anterior, e unha vez fiscalizado o gasto en conformidade pola Intervención Delegada, en virtude do artigo 15 e da disposición adicional primeira,
Primeiro. A concesión das subvencións solicitadas para as seguintes actuacións, coas contías e os motivos que se indican:
a) Para o funcionamento de centros de inclusión e emerxencia, coa seguinte desagregación (artigo 4.1.a):
b) Actuacións singularizadas que constitúan a totalidade ou parte dun programa de carácter innovador e/ou complementario dos servizos sociais comunitarios básicos ou atención dirixida a fomentar a inclusión social e o acceso e permanencia no mercado de traballo das persoas en situación ou risco de exclusión social, incluíndo aquela dirixida de xeito exclusivo á poboación inmigrante (artigo 4.1.b):
i) Actuacións singularizadas que constitúan a totalidade ou parte dun proxecto de carácter innovador e/ou complementario dos servizos sociais comunitarios básicos (artigo 4.1.b).1, coa seguinte desagregación:
(1) Atención ás necesidades básicas:
(2) Prevención e primeira atención:
ii) Atención dirixida a fomentar a inclusión social e o acceso e permanencia no mercado de traballo das persoas en situación ou risco de exclusión social (artigo 4.1.b).2), coa seguinte desagregación:
iii) Atención dirixida a fomentar a inclusión social e o acceso e permanencia no mercado de traballo da poboación inmigrante. (artigo 4.1.b).3), coa seguinte desagregación:
Segundo. Denegar as actuacións seguintes polos motivos indicados:
Terceiro. Denegar as solicitudes de subvencións presentadas polas seguintes entidades para as actuacións relacionadas por non obteren a puntuación suficiente:
Anualidade 2023.
Anualidade 2024.
Anualidade 2025.
Cuarto. As contías correspondentes ás actuacións do artigo 4.1.b).2 e 4.1.b).3 serán cofinanciadas polo Fondo Social Europeo Plus (FSE+), nunha porcentaxe do 60 %, a través do programa FSE+ Galicia 2021-2027 e, en particular, dentro do obxectivo político 4 «Unha Europa máis social e inclusiva mediante a aplicación do piar europeo de dereitos sociais»; prioridade 2 «Inclusión social e loita contra a pobreza»; obxectivos específicos ESO4.8 «Fomentar a inclusión activa co obxecto de promover a igualdade de oportunidades, a non discriminación e a participación activa, e mellorar a empregabilidade, en particular para os colectivos desfavorecidos» e ESO4.9 «Promover a integración socioeconómica dos nacionais de terceiros países, incluídos os inmigrantes», e medidas 2.H.04 «Mellora da inclusión sociolaboral de persoas en situación ou risco de exclusión social a través de itinerarios integrados e personalizados de inserción que abranguen medidas de distintos ámbitos» e 2.I.01 «Itinerarios ou programas de inserción sociolaboral que combinen varias medidas, dirixidos a migrantes», respectivamente.
As contías correspondente ás actuacións do artigo 4.1.a) e 4.1.b).1 están subvencionadas con fondos propios da Xunta de Galicia.
Quinto. O método utilizado para a estimación dos custos será, para aquelas axudas cofinanciadas con Fondo Social Europeo Plus (FSE+) e as correspondentes ás tipoloxías 4.1.b).1, o de custos simplificados, e, no caso das axudas financiadas con fondos propios da Xunta, será o de custos reais a través da conta xustificativa.
Sexto. A aceptación da axuda implica a aceptación da inclusión das entidades beneficiarias na lista de operacións que se publicará no portal da Dirección Xeral de Fondos Comunitarios do Ministerio de Facenda, co contido previsto no número 1 do anexo XII e no artigo 115.2 do Regulamento (UE) nº 1303/2013, así como na Base de datos nacional de subvencións (BDNS).
Así mesmo, as entidades beneficiarias deben observar as obrigas do artigo 19 das bases da convocatoria.
Sétimo. A recepción deste documento implica aceptar a obriga de aplicar medidas antifraude eficaces e proporcionadas no seu ámbito de xestión e cumprir a normativa comunitaria, estatal e autonómica de aplicación, en particular a normativa en materia de subvencións (RDC artigo 125.4.c). De detectar feitos que poidan ser constitutivos de fraude ou irregularidade en relación con proxectos ou operacións financiados total ou parcialmente con cargo a fondos procedentes da Unión Europea, no marco desta convocatoria, poderá pór os citados feitos en coñecemento do Servizo Nacional de Coordinación Antifraude da Intervención Xeral da Administración do Estado, por medios electrónicos a través da canle habilitada para o efecto http://www.conselleriadefacenda.es/areas-tematicas/planificacion-e-fondos/periodo-comunitario-2014-2020/medidas-antifraude/snca-olaf
Oitavo. Dispón de dez (10) días para comunicar a súa aceptación. No caso de non comunicación, entenderase tacitamente aceptada en todas as súas condicións.
Noveno. O pagamento das axudas farase de acordo co establecido no artigo 24 e unha vez xustificada cada anualidade nos prazos e na forma previstos no artigo 22 da orde de convocatoria.
As entidades beneficiarias das actuacións recollidas no artigo 4.1.a) e 4.1.b).1 deberán xustificar cada anualidade de maneira independente. A primeira comprende as actuacións realizadas entre o 1 de maio de 2023 e o 30 de novembro de 2023, ambos incluídos, e a xustificación presentarase con data límite do 5 de decembro de 2023; a segunda anualidade comprende as actuacións realizadas entre o 1 de decembro de 2023 e o 30 de novembro de 2024, ambos incluídos, e a xustificación presentarase con data límite do 5 de decembro de 2024, incluído, a terceira anualidade comprende a xustificación das actuacións realizadas entre o 1 de decembro de 2024 e o 30 de abril de 2025, e a xustificación deberá presentarse con data límite do 15 de maio de 2025.
Para as entidades beneficiarias das actuacións recollidas nos artigos 4.1.b).2 e 4.1.b).3, o importe anticipado das actuacións realizadas na anualidade de 2023 e realizadas entre o 1 de maio de 2023 e o 30 de novembro de 2023, ambos incluídos, deberá xustificarse antes do 1 de abril de 2024. A segunda anualidade comprende as actuacións realizadas entre o 1 de decembro de 2023 e o 30 de novembro de 2024, ambos incluídos, e a xustificación presentarase con data límite do 5 de decembro de 2024, incluído. A terceira anualidade comprende as actuacións realizadas entre o 1 de decembro de 2024 e o 30 de abril de 2025, e a xustificación presentarase con data límite do 5 de maio de 2025. Deberán ter en conta que o importe anticipado en 2023 se xustificará con gastos realizados na mesma anualidade.
Décimo. Cando a subvención teña por obxecto o financiamento de actuacións recollidas no artigo 4.1.b) da orde de convocatoria e o importe da axuda sexa inferior ao solicitado, de conformidade co previsto no artigo 25 da Lei 9/2007, do 13 de xuño, e no artigo 15.5 da orde de convocatoria, poderase instar a entidade beneficiaria a que, nun prazo de dez días, reformule a solicitude para axustar os compromisos e as condicións á subvención proposta e/ou formule as alegacións que xulgue pertinentes. En calquera caso, a reformulación de solicitudes deberá respectar o obxecto, as condicións e a finalidade da subvención, así como os criterios de valoración establecidos e que deron lugar ao seu outorgamento. Así mesmo, a dita reformulación non poderá comprometer a viabilidade do programa, polo que se deberán manter os gastos necesarios para o seu correcto desenvolvemento.
Décimo primeiro. En xeral, as axudas concedidas condicionaranse ao cumprimento das obrigas establecidas na orde, polo que deberá:
a) Executar e acreditar a realización da actuación que fundamenta a concesión da subvención e o cumprimento dos requisitos e das condicións desta ante o órgano concedente. As actuacións prestaranse, en todo caso, de acordo co establecido na Carteira de Servizos Sociais de Inclusión, definida no Decreto 61/2016, do 11 de febreiro, en todos os aspectos que sexan de aplicación.
b) Manter un sistema de contabilidade separado ou un código contable adecuado en relación con todas as transaccións relacionadas cos gastos subvencionados.
c) En todo caso, respecto das axudas financiadas polo FSE, deberán manter unha pista de auditoría suficiente, dispor dos libros contables, rexistros dilixenciados e demais documentos debidamente auditados nos termos exixidos pola lexislación mercantil e sectorial aplicable á entidade beneficiaria en cada caso, e manter de forma separada na contabilidade os ingresos da axuda percibida e conservar toda a documentación relativa á subvención durante, polo menos, un período de cinco anos, a partir do 31 de decembro do ano en que a autoridade de xestión ou, de ser o caso, o organismo intermedio do programa FSE+ Galicia 2021-2027 efectúe o último pagamento á entidade beneficiaria.
d) As entidades beneficiarias comprométense a asumir a responsabilidade de adoptar as medidas necesarias para facer chegar ao público información sobre as operacións financiadas. No caso das axudas financiadas polo FSE, deberá darse cumprimento á obriga de dar adecuada publicidade do carácter público do financiamento en todas as actuacións que deriven da execución do programa, que se establezan en aplicación dos artigos 74 e 81 do Regulamento (UE) nº 2021/1060 do Parlamento Europeo e do Consello, do 24 de xuño de 2021. Así, en todo tipo de publicidade e información relativos ás actuacións subvencionadas terá que constar a condición de subvencionadas pola Consellería de Política Social e Xuventude e pola Unión Europea no marco do programa FSE+ Galicia 2021-2027. En particular, en todas as medidas de información e comunicación que leve a cabo a entidade beneficiaria deberá recoñecer o apoio recibido dos fondos ao proxecto e, deberá figurar o emblema da Unión Europea e a referencia ao Fondo Social Europeo. Durante a realización do proxecto informarase do apoio dos fondos a través dun cartel dun tamaño mínimo A3 nun lugar destacado e visible. Tamén se informará na páxina web, no caso de dispor dela, sobre a actuación e a axuda financeira recibida da Unión Europea e sobre os obxectivos e resultados da operación financiada. Na páxina web da Consellería de Política Social e Xuventude estarán dispoñibles a información, os emblemas da Unión Europea e do órgano concedente, así como un modelo coas características do cartel, emblemas e contido de obrigada inclusión.
e) Informar, de ser o caso, as persoas destinatarias de que as actuacións en que participan están financiadas pola Xunta de Galicia (Consellería de Política Social, e Xuventude) e pola Unión Europea no marco do programa FSE+ Galicia 2021-2027,e os emblemas correspondentes deberán figurar, como mínimo, nos partes de asistencia/participación, enquisas de avaliación ou certificados de asistencia.
f) Adecuar a metodoloxía das actuacións, así como a de recollida e proceso de datos de seguimento e acreditación da realización da actividade de persoas beneficiadas ás fórmulas que, de ser o caso, propoña a Consellería de Política Social e Xuventude e, se así é requirido, incorporarse como usuarias da aplicación informática deseñada e implantada para a xestión da Estratexia de inclusión social de Galicia 2014-2020. En particular, no caso das axudas financiadas polo FSE, deberán adecuar a metodoloxía de recollida e proceso de datos de seguimento e de acreditación da realización da actividade de persoas beneficiarias ás fórmulas requiridas a través da aplicación Participa 1420, realizando as actuacións precisas para recoller a información suficiente relativa ao desenvolvemento das actuacións, que permita dar cumprimento aos requisitos de información a través de indicadores de realización e de resultados a que fai referencia o artigo 17 do Regulamento (UE) nº 2021/1027, do 24 de xuño de 2021. Neste sentido, na súa cobertura deberá respectarse o principio de integridade dos datos.
g) Con respecto ás persoas participantes, recadará información sobre os indicadores de realización e de resultados. Para a acreditación desta cuestión, a entidade deberá recadar e custodiar unha declaración das persoas participantes ou outra documentación análoga que lle permita responsabilizarse da súa declaración conxunta perante a Dirección Xeral de Inclusión Social. Esta mesma obriga contraerase cos servizos sociais comunitarios de referencia da persoa participante, cando sexa solicitado para o seguimento da súa intervención social. Estes indicadores deberá cubrilos e telos á disposición da Consellería de Política Social e Xuventude cando sexan requiridos.
No caso particular das axudas financiadas polo FSE, para dar cumprimento a estes requisitos de información, as entidades beneficiarias deberán introducir os datos do perfil cos indicadores de produtividade e de resultado das persoas participantes na aplicación Participa 1420. Así mesmo, as entidades beneficiarias deberán custodiar a ficha individualizada de seguimento e os cuestionarios de indicadores de cada unha das persoas participantes, asinada pola participante, segundo os modelos dispoñibles na aplicación Participa 1420.
h) Comunicar as variacións das datas de inicio e fin das actuacións previstas na solicitude, así como os informes e demais documentación que reclamen os órganos competentes da Consellería de Política Social e Xuventude, en especial os relativos á subministración de información nos termos establecidos no artigo 4 da Lei 1/2016, do 18 de xaneiro, de transparencia e bo goberno, toda a información necesaria para o cumprimento por parte daquela das obrigas previstas no título I da citada lei, e certificado en que se indique o número estimado da poboación beneficiada para a actuación no período subvencionado pola orde de convocatoria.
i) Controlar a asistencia ás accións formativas e expedir certificado de finalización da acción formativa para os participantes que asistisen, como mínimo, ao 60 % do total das súas horas.
j) Solicitar, de ser o caso, á Dirección Xeral de Inclusión Social a autorización das modificacións que afecten as actuacións subvencionadas, cunha antelación de cinco días respecto ao da data en que se produzan. A autorización considerarase outorgada tacitamente unha vez transcorrido o prazo de quince días desde que se recibiu a solicitude.
k) Remitir, no prazo de dez (10) días, os informes e demais documentación que reclamen os órganos competentes da Consellería de Política Social e Xuventude.
l) Someterse ás actuacións de comprobación e control que poidan realizar os órganos competentes, tanto autonómicos como estatais ou comunitarios, e facilitar toda a información requirida pola Dirección Xeral de Inclusión Social e polos órganos verificadores que se establezan en aplicación dos artigos 72, 73 e 74 do Regulamento (UE) núm. 1303/2013 do Parlamento Europeo e do Consello, do 17 de decembro de 2013, así como pola Intervención Xeral da Comunidade Autónoma, o Tribunal de Contas, o Consello de Contas e outros órganos de control impostos pola normativa comunitaria no exercicio das súas funcións de fiscalización e control.
En particular, no caso das axudas financiadas polo PO FSE Galicia 2014-2020, a entidade beneficiaria quedará sometida ás verificacións que poidan realizar os organismos implicados na xestión e seguimento do FSE, que incluirán as oportunas visitas sobre o terreo.
Entre a información e a documentación que se debe conservar incluiranse os contratos laborais e os mercantís se se trata de persoal externo; información da situación de alta na Seguridade Social das persoas traballadoras adscritas, das horas dedicadas polos/as traballadores/as a cada unha das prestacións e do lugar de impartición. Ademais, deberase conservar a documentación relativa ao control horario, ás verificacións de asistencia e aquela de que dispoñan nos casos en que a titulación exixida poida ser suplida por coñecementos adquiridos no desempeño da súa profesión e complementados con formación específica.
m) Contratar un seguro para o alumnado ou participantes nas actuacións, que cubra os riscos que poidan ter durante o desenvolvemento das actividades e os dos desprazamentos para a asistencia a estas.
n) Proceder ao reintegro dos fondos percibidos, total ou parcialmente, no suposto de incumprimento das condicións establecidas para a súa concesión ou nos supostos previstos no título II da Lei 9/2007, do 13 de xuño.
ñ) Todas aquelas obrigas e os requisitos que se desprendan do articulado desta orde e dos artigos 10 e 11 da Lei 9/2007, do 13 de xuño, e da súa normativa de desenvolvemento.
Décimo segundo. Os servizos da Consellería de Política Social e Xuventude poderán efectuar as comprobacións que consideren oportunas en canto ao cumprimento, por parte das entidades de iniciativa social participantes, dos requisitos exixidos pola Lei 13/2008, do 3 de decembro, e pola súa normativa de desenvolvemento. Así mesmo, poderán solicitar informes dos servizos da rede pública de servizos sociais en canto aos aspectos de complementariedade, oportunidade e eficacia dos servizos e actuacións das entidades solicitantes recollidos nel.
Décimo terceiro. No que respecta ás obrigas previstas nas alíneas c) e d), de comunicar e informar os cidadáns de que as actuacións foron subvencionadas pola Unión Europea no marco do programa FSE+ Galicia 2021-2027, para xustificar o cumprimento dos indicadores de comunicación previstos no programa operativo, a Dirección Xeral de Inclusión Social solicitará proba documental do cumprimento desta obriga, que deberá ser facilitada no prazo de dez (10) días. O incumprimento desta obriga ou non proporcionar a proba documental nos prazos exixidos poderá supor unha minoración da contía total da axuda na forma prevista no artigo 24.
Décimo cuarto. As resolucións expresas ou presuntas que se diten ao abeiro desta orde porán fin á vía administrativa e contra elas poderá interporse, se é o caso, recurso potestativo de reposición no prazo dun mes, contado a partir da notificación da resolución expresa, ou en calquera momento a partir do día seguinte a aquel en que se produza o acto presunto, ante o mesmo órgano que as ditou, de acordo co previsto nos artigos 123 e 124 da Lei 39/2015, do 1 de outubro, ou ben directamente recurso contencioso-administrativo, ante a orde xurisdicional competente, de conformidade co establecido no artigo 46 da Lei 29/1998, do 13 de xullo, no prazo de dous meses, contados desde a súa notificación, se o acto é expreso, ou seis meses a partir do día seguinte a aquel en que se produza o acto presunto, e sen prexuízo de que os interesados poidan exercer calquera outro que coiden oportuno.
Santiago de Compostela, 17 de outubro de 2023. A conselleira de Política Social e Xuventude. P.D. (Artigo 15.1 da Orde do 27 de xuño de 2023,
Diario Oficial de Galicia
núm. 130, do 10 de xullo). Arturo Parrado Puente, director xeral de Inclusión Social.